કોઈક મને જીભ બતાવવા કહે છે, હું શું કરું છું એ મને પણ ખબર નથી, મને થૂંક ઉતારવાનું કહેવાય છે, પણ હું સામે થૂંક્યો (એમ મારી પત્નિએ મને પછીથી કહ્યું) ત્રણ ચાર લોકોએ મને પલંગ પર ફેંક્યો (હશે !) એમ લાગ્યું, થોડીક વારે ડોક્ટર જીભ બતાવો પૂછતા દેખાયા, મેં પૂછ્યું, ઓપરેશન પૂરું થઈ ગયું, તે કહે હા, મેં થેન્ક્યુ કહ્યું, એ સામા હસ્યા, કહે આ તમે આઠમી વખત બોલ્યા…. અને બ્લેક એન્ડ વ્હાઈટ માંથી રંગીન ઈસ્ટ્મેનકલર મુઘલેઆઝમ જેવા દ્રશ્યો પરિવર્તન પામ્યા, હું હોશમાં આવી ગયો હતો…. કે પછી હજી હોશમાં આવવાનું બાકી છે?